title: Απόφαση του Συμβουλίου, της 22ας Απριλίου 2013 , για τον διορισμό του μέλους που εκπροσωπεί το Συμβούλιο στην Ευρωπαϊκή Στατιστική Συμβουλευτική Επιτροπή

text:
               4.5.2013

               EL

               Επίσημη Εφημερίδα της Ευρωπαϊκής Ένωσης

               C 127/1

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 22ας Απριλίου 2013
   για τον διορισμό του μέλους που εκπροσωπεί το Συμβούλιο στην Ευρωπαϊκή Στατιστική Συμβουλευτική Επιτροπή
   2013/C 127/01
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή 'Ενωση,
   Έχοντας υπόψη την απόφαση αριθ. 234/2008/ΕΚ του Ευρωπαϊκού Κοινοβουλίου και του Συμβουλίου, της 11ης Μαρτίου 2008, για τη σύσταση της Ευρωπαϊκής Στατιστικής Συμβουλευτικής Επιτροπής (1),
   Έχοντας υπόψη τη σύσταση της Οικονομικής και Δημοσιονομικής Επιτροπής της 25ης Μαρτίου 2013,
   Εκτιμώντας τα ακόλουθα:

               (1)

               Η κα Maria Lucília SALEMA E CARVALHO παραιτήθηκε από μέλος που διορίστηκε απευθείας και εκπροσωπεί το Συμβούλιο στην Ευρωπαϊκή Στατιστική Συμβουλευτική Επιτροπή.

               (2)

               Υπό το πρίσμα της παραίτησης, το Συμβούλιο αποφάσισε να διορίσει τον κ. Maurizio VICHI ως το μέλος που εκπροσωπεί το Συμβούλιο στην Ευρωπαϊκή Στατιστική Συμβουλευτική Επιτροπή,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   'Αρθρο 1
   Ο κ. Maurizio VICHI διορίζεται ως το μέλος που εκπροσωπεί το Συμβούλιο στην Ευρωπαϊκή Στατιστική Συμβουλευτική Επιτροπή.
   'Αρθρο 2
   Η παρούσα απόφαση αρχίζει να ισχύει την 1η Απριλίου 2013.

      Λουξεμβούργο, 22 Απριλίου 2013.

            Για το Συμβούλιο

            Ο Πρόεδρος

         E. GILMORE

      (1)  ΕΕ L 73 της 15.3.2008, σ. 13.


title: Ειδική επιτροπή για την χρηματοπιστωτική, οικονομική και κοινωνική κρίση (αρμοδιότητες, σύνθεση, εντολή) Ψήφισμα του Ευρωπαϊκού Κοινοβουλίου της 7ης Οκτωβρίου 2009 για τη σύσταση, τον καθορισμό των αρμοδιοτήτων, την αριθμητική σύνθεση και τη διάρκεια της θητείας της ειδικής επιτροπής για την χρηματοπιστωτική, οικονομική και κοινωνική κρίση

text:
               26.8.2010

               EL

               Επίσημη Εφημερίδα της Ευρωπαϊκής Ένωσης

               CE 230/11

         Τετάρτη, 7 Οκτωβρίου 2009Ειδική επιτροπή για την χρηματοπιστωτική, οικονομική και κοινωνική κρίση (αρμοδιότητες, σύνθεση, εντολή)
   P7_TA(2009)0025
   Ψήφισμα του Ευρωπαϊκού Κοινοβουλίου της 7ης Οκτωβρίου 2009 για τη σύσταση, τον καθορισμό των αρμοδιοτήτων, την αριθμητική σύνθεση και τη διάρκεια της θητείας της ειδικής επιτροπής για την χρηματοπιστωτική, οικονομική και κοινωνική κρίση
   2010/C 230 E/03

      Το Ευρωπαϊκό Κοινοβούλιο,
   έχοντας υπόψη την απόφαση της Διάσκεψης των Προέδρων της 17ης Σεπτεμβρίου 2009 να προτείνει τη σύσταση ειδικής επιτροπής για την χρηματοπιστωτική, οικονομική και κοινωνική κρίση και να καθορίσει τις αρμοδιότητές της, την αριθμητική της σύνθεση και τη διάρκεια της εντολής της,
   έχοντας υπόψη το άρθρο 184 του Κανονισμού του,

               1.

               αποφασίζει να συστήσει ειδική επιτροπή για την χρηματοπιστωτική, οικονομική και κοινωνική κρίση, με τις ακόλουθες αρμοδιότητες:

                           α)

                           να αναλύσει και να αξιολογήσει τις διαστάσεις της χρηματοπιστωτικής, οικονομικής και κοινωνικής κρίσης, τις επιπτώσεις της επί της Ευρωπαϊκής Ένωσης και των κρατών μελών της, καθώς και την πορεία της παγκόσμιας διακυβέρνησης, να προτείνει τα κατάλληλα μέτρα για την μακροπρόθεσμη ανασυγκρότηση υγειών και σταθερών κεφαλαιαγορών που θα επιτρέψουν τη στήριξη βιώσιμης ανάπτυξης, την κοινωνική συνοχή και την απασχόληση σε όλα τα επίπεδα, και να προβεί σε αξιολόγηση του αποτελέσματος αυτών των μέτρων και του κόστους μιας τυχόν απραξίας·

                           β)

                           να αναλύσει και να αξιολογήσει την μέχρι σήμερα εφαρμογή της κοινοτικής νομοθεσίας σε όλους τους σχετικούς τομείς, καθώς και το βαθμό συντονισμού των δράσεων που έχουν αναλάβει τα κράτη μέλη για να στηρίξουν μια βιώσιμη και ποιοτική ανάπτυξη και μακροπρόθεσμες επενδύσεις, με σκοπό την αντιμετώπιση της ανεργίας και την ανταπάντηση στα δημογραφικά και κλιματικά προβλήματα, με παράλληλη τήρηση της αρχής της επικουρικότητας·

                           γ)

                           να κάνει προς το σκοπό αυτό τις αναγκαίες επαφές και να οργανώσει ακροάσεις με τα όργανα της Ευρωπαϊκής Ένωσης και τα εθνικά, ευρωπαϊκά και διεθνή ιδρύματα και φόρα, με τα κοινοβούλια και τις εθνικές κυβερνήσεις των κρατών μελών και των τρίτων χωρών, καθώς και με εκπροσώπους της επιστημονικής κοινότητας, των επιχειρήσεων και της κοινωνίας των πολιτών, συμπεριλαμβανομένων των κοινωνικών εταίρων, και όλα τούτα σε στενή συνεργασία με τις μόνιμες κοινοβουλευτικές επιτροπές·

               2.

               αποφασίζει ότι επειδή οι εξουσίες των μόνιμων κοινοβουλευτικών επιτροπών που είναι υπεύθυνες για την έγκριση, την παρακολούθηση και την εφαρμογή της κοινοτικής νομοθεσίας που σχετίζεται με τον συγκεκριμένο τομέα παραμένουν αμετάβλητες, η ειδική επιτροπή θα δύναται να εκδίδει συστάσεις σχετικά με τα μέτρα ή τις πρωτοβουλίες που πρέπει να ληφθούν, σε στενή συνεργασία με τις μόνιμες επιτροπές·

               3.

               αποφασίζει ότι η ειδική επιτροπή θα αριθμεί 45 μέλη·

               4.

               αποφασίζει ότι η διάρκεια της εντολής της ειδικής επιτροπής θα είναι δωδεκάμηνη από την 8η Οκτωβρίου 2009 και θα μπορεί να παραταθεί· αποφασίζει ότι η ειδική επιτροπή θα υποβάλει στο Σώμα μια ενδιάμεση έκθεση και μια τελική έκθεση που θα περιέχουν συστάσεις σχετικά με τις προς ανάληψη δράσεις ή πρωτοβουλίες.


Avis juridique important

|

31988D0596

Απόφαση του Συμβουλίου της 21ης Νοεμβρίου 1988 για την σύναψη του τέταρτου πρόσθετου πρωτόκολλου της συμφωνίας μεταξύ της Ευρωπαϊκής Οικονομικής Κοινότητας και του κράτους του Ισραήλ

Επίσημη Εφημερίδα αριθ. L 327 της 30/11/1988 σ. 0035 - 0035 Φινλανδική ειδική έκδοση: Κεφάλαιο 11 τόμος 14 σ. 0168  Σουηδική ειδική έκδοση: Κεφάλαιο 11 τόμος 14 σ. 0168

ΑΠΟΦΑΣΗ ΤΟΥ ΣΥΜΒΟΥΛΙΟΥτης 21ης Νοεμβρίου 1988για τη σύναψη  του τέταρτου πρόσθετου πρωτοκόλλου της συμφωνίας μεταξύ της Ευρωπαϊκής Οικονομικής Κοινότητας και  του κράτους του Ισραήλ(88/596/ΕΟΚ)ΤΟ ΣΥΜΒΟΥΛΙΟ ΤΩΝ ΕΥΡΩΠΑΟΚΩΝ ΚΟΙΝΟΤΗΤΩΝ, ιΕχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 238, τη σύσταση της Επιτροπής^(1), τη γνώμη του Ευρωπαϊκού Κοινοβουλίου^(2), Εκτιμώντας ότι πρέπει να εγκριθεί το τέταρτο πρόσθετο πρωτόκολλο της συμφωνίας μεταξύ της  Ευρωπαϊκής Οικονομικής Κοινότητας και του κράτους του Ισραήλ^(3), που υπογράφηκε στις Βρυξέλλες  στις 11 Μαΐου 1975, ΑΠΟΦΑΣΙΖΕΙ: ίΑρθρο 1Εγκρίνεται εξ ονόματος της Κοινότητας το τέταρτο πρόσθετο πρωτόκολλο  της συμφωνίας μεταξύ της Ευρωπαϊκής Οικονομικής Κοινότητας και του κράτους του Ισραήλ. Το κείμενο του πρωτοκόλλου επισυνάπτεται στην παρούσα απόφαση. ίΑρθρο 2Ο Πρόεδρος του Συμβουλίου προβαίνει στη γνωστοποίηση που προβλέπεται στο άρθρο 8 του  πρωτοκόλλου^(4). ίΑρθρο 3Η παρούσα απόφαση αρχίζει να ισχύει την επομένη της δημοσίευσής της στην Επίσημη  Εφημερίδα των Ευρωπαϊκών Κοινοτήτων. Βρυξέλλες, 21 Νοεμβρίου 1988. Για το ΣυμβούλιοΟ ΠρόεδροςΘ. ΠΑΓΚΑΛΟΣΕWΓ:Λ327ΘΜΒΓ10.95ΦΦ:^7ΘΓΡ;   ΣΕΤΘΠ:^01;    Η ηε:^450^μμ;   38^Υειλεν;   1518^Υειψηεν; Βεδιενερ: WΙΛΘ   Πρ.:^Β; Κθνδε:^................................ (1) ΕΕ αριθ. C 104 της 21. 4. 1987, σ. 8. (2) ΕΕ αριθ. C 290 της 14. 11. 1988. (3) ΕΕ αριθ. L 136 της 28. 5. 1975, σ. 3. (4) Βλέπε σελίδα 56 της παρούσας Επίσημης Εμημερίδας.


title: Απόφαση (EE) 2016/776 του Συμβουλίου, της 29ης Απριλίου 2016, για την υπογραφή, εξ ονόματος της Ευρωπαϊκής Ένωσης, και την προσωρινή εφαρμογή της συμφωνίας σύμπραξης βιώσιμης αλιείας μεταξύ της Ευρωπαϊκής Ένωσης και της κυβέρνησης των Νήσων Κουκ, και του πρωτοκόλλου εφαρμογής της

text:
               20.5.2016

               EL

               Επίσημη Εφημερίδα της Ευρωπαϊκής Ένωσης

               L 131/1

         ΑΠΌΦΑΣΗ (EE) 2016/776 ΤΟΥ ΣΥΜΒΟΥΛΊΟΥ
   της 29ης Απριλίου 2016
   για την υπογραφή, εξ ονόματος της Ευρωπαϊκής Ένωσης, και την προσωρινή εφαρμογή της συμφωνίας σύμπραξης βιώσιμης αλιείας μεταξύ της Ευρωπαϊκής Ένωσης και της κυβέρνησης των Νήσων Κουκ, και του πρωτοκόλλου εφαρμογής της
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 43 σε συνδυασμό με το άρθρο 218 παράγραφος 5,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Η Ένωση και η κυβέρνηση των Νήσων Κουκ διαπραγματεύτηκαν συμφωνία σύμπραξης βιώσιμης αλιείας («η συμφωνία»), καθώς και το πρωτόκολλο εφαρμογής της («το πρωτόκολλο»), δυνάμει των οποίων παραχωρούνται στα σκάφη της Ένωσης αλιευτικές δυνατότητες στα ύδατα στα οποία οι Νήσοι Κουκ ασκούν κυριαρχία ή δικαιοδοσία σε θέματα αλιείας.

               (2)

               Οι διαπραγματεύσεις περατώθηκαν επιτυχώς και η συμφωνία και το πρωτόκολλό της μονογραφήθηκαν στις 21 Οκτωβρίου 2015.

               (3)

               Το άρθρο 16 της συμφωνίας και το άρθρο 12 του πρωτοκόλλου της προβλέπουν την προσωρινή εφαρμογή της συμφωνίας και του πρωτοκόλλου από την ημερομηνία υπογραφής τους.

               (4)

               Η συμφωνία και το πρωτόκολλο θα πρέπει να υπογραφούν και εφαρμοστούν προσωρινά, εν αναμονή της ολοκλήρωσης των διαδικασιών που είναι απαραίτητες για τη σύναψή τους,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Εγκρίνεται η υπογραφή, εξ ονόματος της Ένωσης, της συμφωνίας σύμπραξης βιώσιμης αλιείας μεταξύ της Ευρωπαϊκής Ένωσης και της κυβέρνησης των Νήσων Κουκ, καθώς και του πρωτοκόλλου εφαρμογής της, με την επιφύλαξη της σύναψης συμφωνίας και πρωτοκόλλου.
   Τα κείμενα της συμφωνίας και του πρωτοκόλλου επισυνάπτονται στην παρούσα απόφαση.
   Άρθρο 2
   Ο πρόεδρος του Συμβουλίου εξουσιοδοτείται να ορίσει το (τα) πρόσωπο(-α) που είναι αρμόδιο(-α) να υπογράψει(-ουν) τη συμφωνία εξ ονόματος της Ένωσης.
   Άρθρο 3
   Η συμφωνία και το πρωτόκολλο εφαρμόζονται προσωρινά από την ημερομηνία υπογραφής τους, μέχρι να ολοκληρωθούν οι αναγκαίες διαδικασίες για τη σύναψή τους (1).
   Άρθρο 4
   Η παρούσα απόφαση αρχίζει να ισχύει την ημερομηνία της έκδοσής της.

      Βρυξέλλες, 29 Απριλίου 2016.

            Για το Συμβούλιο

            Ο Πρόεδρος

         A.G. KOENDERS

      (1)  Η ημερομηνία προσωρινής εφαρμογής της συμφωνίας και του πρωτοκόλλου θα δημοσιευθεί στην Επίσημη Εφημερίδα της Ευρωπαϊκής Ένωσης από τη Γενική Γραμματεία του Συμβουλίου.


Avis juridique important

|

31999D0784

1999/784/ΕΚ: Απόφαση του Συμβουλίου, της 22ας Νοεμβρίου 1999, για τη συμμετοχή της Κοινότητας στο Ευρωπαϊκό Παρατηρητήριο του Οπτικοακουστικού Τομέα

Επίσημη Εφημερίδα αριθ. L 307 της 02/12/1999 σ. 0061 - 0061

ΑΠΟΦΑΣΗ ΤΟΥ ΣΥΜΒΟΥΛΙΟΥτης 22ας Νοεμβρίου 1999για τη συμμετοχή της Κοινότητας στο Ευρωπαϊκό Παρατηρητήριο του Οπτικοακουστικού Τομέα(1999/784/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 157 παράγραφος 3,την πρόταση της Επιτροπής(1),τη γνώμη του Ευρωπαϊκού Κοινοβουλίου(2),τη γνώμη της Οικονομικής και Κοινωνικής Επιτροπής(3),Εκτιμώντας τα ακόλουθα:(1) το ψήφισμα αριθ. (97)4 που εξεδόθη από την επιτροπή υπουργών του Συμβουλίου της Ευρώπης στις 20 Μαρτίου 1997 επιβεβαίωσε τη συνέχιση των δραστηριοτήτων του Ευρωπαϊκού Παρατηρητηρίου του Οπτικοακουστικού Τομέα που συστάθηκε αρχικά με το ψήφισμα (92)70 της επιτροπής υπουργών της 15ης Δεκεμβρίου 1992·(2) όλα τα κράτη μέλη είναι μέλη του Ευρωπαϊκού Παρατηρητηρίου του Οπτικοακουστικού Τομέα· η εκ μέρους της Επιτροπής εκπροσώπηση της Κοινότητας στις σχέσεις της με το Ευρωπαϊκό Παρατηρητήριο του Οπτικοακουστικού Τομέα δεν εμποδίζει την άμεση συμμετοχή των κρατών μελών της Ευρωπαϊκής Ένωσης στο Παρατηρητήριο, ούτε την εκπροσώπησή τους στους κόλπους του·(3) στις 26 Απριλίου 1999, το Συμβούλιο εξέδωσε απόφαση για την καθιέρωση της υποδομής κοινοτικών στατιστικών πληροφοριών όσον αφορά τη βιομηχανία και τις αγορές των οπτικοακουστικών και συναφών(4) κλάδων·(4) είναι αναγκαίο να εξασφαλιστεί συμπληρωματικότητα μεταξύ των εργασιών που έχουν αναληφθεί στο πλαίσιο της απόφασης του Συμβουλίου και των εργασιών του Ευρωπαϊκού Παρατηρητηρίου του Οπτικοακουστικού Τομέα·(5) το Ευρωπαϊκό Παρατηρητήριο του Οπτικοακουστικού Τομέα συμβάλλει στην ενίσχυση της ανταγωνιστικότητας της οπτικοακουστικής βιομηχανίας της Κοινότητας, μεταξύ άλλων και με τη βελτίωση της ανταλλαγής πληροφοριών και την προβολή σαφέστερης εικόνας της αγοράς ειδικότερα για τις ΜΜΕ,ΑΠΟΦΑΣΙΖΕΙ:Άρθρο 1Η Κοινότητα καθίσταται μέλος του Ευρωπαϊκού Παρατηρητηρίου του Οπτικοακουστικού Τομέα.Άρθρο 2Η Επιτροπή εκπροσωπεί την Κοινότητα στις σχέσεις με το Ευρωπαϊκό Παρατηρητήριο του Οπτικοακουστικού Τομέα.Άρθρο 3Οι πιστώσεις που απαιτούνται για την οικονομική συμμετοχή της Κοινότητας στον προϋπολογισμό λειτουργίας του Ευρωπαϊκού Παρατηρητηρίου του Οπτικοακουστικού Τομέα εγκρίνονται από την αρμόδια για τον προϋπολογισμό αρχή, σύμφωνα με τις ισχύουσες δημοσιονομικές προοπτικές.Άρθρο 4Πριν από το τέλος του τρίτου έτους από το έτος έκδοσης της παρούσας απόφασης, καθώς επίσης και μετά τη λήξη της εν λόγω απόφασης, η Επιτροπή υποβάλλει στο Ευρωπαϊκό Κοινοβούλιο, το Συμβούλιο και την Οικονομική και Κοινωνική Επιτροπή έκθεση σχετικά με την εφαρμογή της.Άρθρο 5Η παρούσα απόφαση εφαρμόζεται μέχρι την τελευταία ημέρα του τελευταίου μήνα του πέμπτου έτους από το έτος έκδοσής της.Βρυξέλλες, 22 Νοεμβρίου 1999.Για το ΣυμβούλιοΟ ΠρόεδροςK. HEMILÄ(1) ΕΕ C 110 της 21.4.1999, σ. 14.(2) Γνώμη που διατυπώθηκε στις 28 Οκτωβρίου 1999 (δεν έχει ακόμα δημοσιευτεί στην Επίσημη Εφημερίδα).(3) Γνώμη που διατυπώθηκε στις 22 Σεπτεμβρίου 1999 (δεν έχει ακόμα δημοσιευτεί στην Επίσημη Εφημερίδα).(4) ΕΕ L 117 της 5.5.1999, σ. 39.


title: Απόφαση 2014/829/ΚΕΠΠΑ του Συμβουλίου, της 25ης Νοεμβρίου 2014 , για την τροποποίηση της απόφασης 2010/413/ΚΕΠΠΑ για περιοριστικά μέτρα κατά του Ιράν

text:
               25.11.2014

               EL

               Επίσημη Εφημερίδα της Ευρωπαϊκής Ένωσης

               L 338/1

         ΑΠΌΦΑΣΗ 2014/829/ΚΕΠΠΑ ΤΟΥ ΣΥΜΒΟΥΛΊΟΥ
   της 25ης Νοεμβρίου 2014
   για την τροποποίηση της απόφασης 2010/413/ΚΕΠΠΑ για περιοριστικά μέτρα κατά του Ιράν
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση και ιδίως το άρθρο 29,
   Εκτιμώντας τα ακόλουθα:

               (1)

               Στις 26 Ιουλίου 2010, το Συμβούλιο εξέδωσε την απόφαση 2010/413/ΚΕΠΠΑ (1) για περιοριστικά μέτρα κατά του Ιράν.

               (2)

               Στις 24 Νοεμβρίου 2013, η Κίνα, η Γαλλία, η Γερμανία, η Ρωσική Ομοσπονδία, το Ηνωμένο Βασίλειο και οι Ηνωμένες Πολιτείες, με την υποστήριξη της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας, κατέληξαν σε συμφωνία με το Ιράν σχετικά με Κοινό Σχέδιο Δράσης, στο οποίο ορίζεται μια προσέγγιση προς την εξεύρεση μακροπρόθεσμης συνολικής λύσης του ζητήματος των πυρηνικών δραστηριοτήτων του Ιράν. Συμφωνήθηκε ότι η διαδικασία που θα οδηγήσει προς την εν λόγω συνολική λύση θα περιλαμβάνει, ως πρώτο βήμα, ορισμένα αρχικά μέτρα που θα έχουν συμφωνηθεί αμοιβαίως, θα ληφθούν από αμφότερα τα μέρη επί έξι μήνες και θα ανανεωθούν με αμοιβαία συγκατάθεση.

               (3)

               Ως μέρος του πρώτου αυτού βήματος, το Ιράν θα λάβει ορισμένα εθελοντικά μέτρα, ως έχουν στο Κοινό Πρόγραμμα Δράσης. Από την άλλη πλευρά, θα αναληφθούν ορισμένα εθελοντικά μέτρα στα οποία περιλαμβάνεται η αναστολή, εκ μέρους της Ένωσης, των περιοριστικών μέτρων αναφορικά με την απαγόρευση της παροχής ασφάλισης και αντασφάλισης και της μεταφοράς ιρανικού αργού πετρελαίου, την απαγόρευση της εισαγωγής, αγοράς ή μεταφοράς ιρανικών πετροχημικών προϊόντων και της παροχής σχετικών υπηρεσιών και την απαγόρευση του εμπορίου χρυσού και πολύτιμων μετάλλων με την κυβέρνηση του Ιράν, τα κρατικά όργανα και την Κεντρική Τράπεζα του Ιράν ή με πρόσωπα και οντότητες που ενεργούν εξ ονόματός τους. Η αναστολή των εν λόγω περιοριστικών μέτρων θα διαρκούσε έξι μήνες και κατά το διάστημα αυτό θα διενεργούνταν οι σχετικές επαφές.

               (4)

               Επιπλέον, το Κοινό Πρόγραμμα Δράσης προβλέπει τον δεκαπλασιασμό των κατώτατων ορίων έγκρισης για μεταφορές κεφαλαίων από και προς το Ιράν.

               (5)

               Στις 20 Ιανουαρίου 2014, το Συμβούλιο εξέδωσε την απόφαση 2014/21/ΚΕΠΠΑ (2) για την τροποποίηση της απόφασης 2010/413/ΚΕΠΠΑ προκειμένου να εφαρμοσθούν οι διατάξεις σχετικά με τα περιοριστικά μέτρα της Ένωσης που περιλαμβάνονται στο Κοινό Πρόγραμμα Δράσης.

               (6)

               Στις 19 Ιουλίου 2014, η Κίνα, η Γαλλία, η Γερμανία, η Ρωσική Ομοσπονδία, το Ηνωμένο Βασίλειο και οι Ηνωμένες Πολιτείες, με την υποστήριξη της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας, συμφώνησαν με το Ιράν να παραταθεί η εφαρμογή των μέτρων του Κοινού Προγράμματος Δράσης έως τις 24 Νοεμβρίου 2014.

               (7)

               Στις 21 Ιουλίου 2014, το Συμβούλιο εξέδωσε την απόφαση 2014/480/ΚΕΠΠΑ (3) για την τροποποίηση της απόφασης 2010/413/ΚΕΠΠΑ προκειμένου να επεκταθούν οι διατάξεις σχετικά με τα περιοριστικά μέτρα της Ένωσης που περιλαμβάνονται στο Κοινό Πρόγραμμα Δράσης.

               (8)

               Στις 24 Νοεμβρίου 2014, η Κίνα, η Γαλλία, η Γερμανία, η Ρωσική Ομοσπονδία, το Ηνωμένο Βασίλειο και οι Ηνωμένες Πολιτείες, με την υποστήριξη του συντονιστή της ΕΕ και διαπραγματευτή για την Ομάδα E3/EU+3 στις διαπραγματεύσεις για τα πυρηνικά του Ιράν, συμφώνησαν με το Ιράν να παραταθεί η εφαρμογή των μέτρων του Κοινού Προγράμματος Δράσης έως τις 30 Ιουνίου 2015.

               (9)

               Η αναστολή των ενωσιακών περιοριστικών μέτρων που προσδιορίζονται στο Κοινό Πρόγραμμα Δράσης θα πρέπει, συνεπώς, να παραταθεί έως τις 30 Ιουνίου 2015. Οι σχετικές συμβάσεις θα πρέπει να έχουν εκτελεσθεί έως την εν λόγω ημερομηνία.

               (10)

               Η απόφαση 2010/413/ΚΕΠΠΑ θα πρέπει, επομένως, να τροποποιηθεί αναλόγως,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το άρθρο 26α της απόφασης 2010/413/ΚΕΠΠΑ αντικαθίσταται από το ακόλουθο κείμενο:

      «Άρθρο 26α
      1.   Η απαγόρευση του άρθρου 3α παράγραφος 1 αναστέλλεται μέχρι τις 30 Ιουνίου 2015 όσον αφορά τη μεταφορά ιρανικού αργού πετρελαίου.
      2.   Η απαγόρευση του άρθρου 3α παράγραφος 2 αναστέλλεται μέχρι τις 30 Ιουνίου 2015 όσον αφορά την παροχή ασφάλισης και αντασφάλισης για την εισαγωγή, την αγορά ή τη μεταφορά ιρανικού αργού πετρελαίου.
      3.   Η απαγόρευση του άρθρου 3β αναστέλλεται μέχρι τις 30 Ιουνίου 2015.
      4.   Η απαγόρευση του άρθρου 4γ αναστέλλεται μέχρι τις 30 Ιουνίου 2015 όσον αφορά τον χρυσό και τα πολύτιμα μέταλλα.
      5.   Το άρθρο 10 παράγραφος 3 στοιχεία α), β) και γ) αντικαθίσταται από τα ακόλουθα στοιχεία μέχρι τις 30 Ιουνίου 2015:

                  “α)

                  οι μεταφορές ποσών οφειλόμενων από συναλλαγές που αφορούν τρόφιμα, ιατρική περίθαλψη, ιατρικό εξοπλισμό ή εξυπηρετούν γεωργικούς ή ανθρωπιστικούς σκοπούς και δεν υπερβαίνουν το ποσό των 1 000 000 EUR, καθώς και οι μεταφορές που αφορούν προσωπικά εμβάσματα κάτω του ποσού των 400 000 EUR εκτελούνται χωρίς προηγούμενη έγκριση. Η μεταφορά κοινοποιείται στην αρμόδια αρχή του οικείου κράτους μέλους εάν υπερβαίνει το ποσό των 10 000 EUR,

                  β)

                  για τις μεταφορές ποσών οφειλόμενων από συναλλαγές που αφορούν τρόφιμα, ιατρική περίθαλψη ή ιατρικό εξοπλισμό ή εξυπηρετούν γεωργικούς ή ανθρωπιστικούς σκοπούς και υπερβαίνουν το ποσό των 1 000 000 EUR, καθώς και για τις μεταφορές που αφορούν προσωπικά εμβάσματα άνω του ποσού των 400 000 EUR, απαιτείται πρότερη έγκριση της αρμόδιας αρχής του οικείου κράτους μέλους. Το οικείο κράτος μέλος ενημερώνει τα λοιπά κράτη μέλη σχετικά με κάθε χορηγούμενη έγκριση,

                  γ)

                  για κάθε άλλη μεταφορά ποσού άνω των 100 000 EUR, απαιτείται προηγούμενη έγκριση της αρμόδιας αρχής του οικείου κράτους μέλους. Το οικείο κράτος μέλος ενημερώνει τα λοιπά κράτη μέλη σχετικά με κάθε χορηγούμενη έγκριση.”

            .6.   Το άρθρο 10 παράγραφος 4 στοιχεία β) και γ) αντικαθίσταται από τα ακόλουθα στοιχεία μέχρι τις 30 Ιουνίου 2015:

                  “β)

                  κάθε άλλη μεταφορά ποσού κάτω των 400 000 EUR εκτελείται χωρίς πρότερη έγκριση. Η μεταφορά κοινοποιείται στην αρμόδια αρχή του οικείου κράτους μέλους εάν υπερβαίνει το ποσό των 10 000 EUR,

                  γ)

                  για κάθε άλλη μεταφορά ποσού άνω των 400 000 EUR, απαιτείται προηγούμενη έγκριση της αρμόδιας αρχής του οικείου κράτους μέλους. Η έγκριση θεωρείται ότι έχει δοθεί εντός τεσσάρων εβδομάδων, εκτός εάν μεσολαβήσει αρνητική απόφαση της αρμόδιας αρχής του κράτους μέλους εντός αυτής της προθεσμίας. Το οικείο κράτος μέλος ενημερώνει τα λοιπά κράτη μέλη σχετικά με κάθε μη χορηγούμενη έγκριση”

            .7.   Οι απαγορεύσεις του άρθρου 18β αναστέλλονται μέχρι τις 30 Ιουνίου 2015.
      8.   Οι απαγορεύσεις του άρθρου 20 παράγραφος 1 στοιχεία β) και γ) και του άρθρου 20 παράγραφος 2 για το Υπουργείο Πετρελαίου, που απαριθμούνται στον κατάλογο του παραρτήματος ΙΙ, αναστέλλονται μέχρι τις 30 Ιουνίου 2015, στο μέτρο που αυτό είναι απαραίτητο για την εκτέλεση, μέχρι τις 30 Ιουνίου 2015, συμβάσεων για την εισαγωγή ή την αγορά ιρανικών πετροχημικών προϊόντων»

   Άρθρο 2
   Η παρούσα απόφαση αρχίζει να ισχύει την ημερομηνία της δημοσίευσής της στην Επίσημη Εφημερίδα της Ευρωπαϊκής Ένωσης.

      Βρυξέλλες, 25 Νοεμβρίου 2014.

            Για το Συμβούλιο

            Ο Πρόεδρος

         S. GOZI

      (1)  ΕΕ L 195 της 27.7.2010, σ. 39.

      (2)  Απόφαση 2014/21/ΚΕΠΠΑ του Συμβουλίου, της 20ής Ιανουαρίου 2014, για την τροποποίηση της απόφασης 2010/413/ΚΕΠΠΑ του Συμβουλίου για περιοριστικά μέτρα κατά του Ιράν (ΕΕ L 15 της 20.1.2014, σ. 22).

      (3)  Απόφαση 2014/480/ΚΕΠΠΑ του Συμβουλίου, της 21ης Ιουλίου 2014, για την τροποποίηση της απόφασης 2010/413/ΚΕΠΠΑ για περιοριστικά μέτρα κατά του Ιράν (ΕΕ L 215 της 21.7.2014, σ. 4).


title: Απόφαση του Συμβουλίου, της 11ης Μαΐου 2017, για τον διορισμό δώδεκα μελών του διοικητικού συμβουλίου του Ευρωπαϊκού Οργανισμού Χημικών Προϊόντων

text:
               18.5.2017

               EL

               Επίσημη Εφημερίδα της Ευρωπαϊκής Ένωσης

               C 155/1

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 11ης Μαΐου 2017
   για τον διορισμό δώδεκα μελών του διοικητικού συμβουλίου του Ευρωπαϊκού Οργανισμού Χημικών Προϊόντων
   (2017/C 155/01)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1907/2006 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2006, για την καταχώριση, την αξιολόγηση, την αδειοδότηση και τους περιορισμούς των χημικών προϊόντων (REACH) και για την ίδρυση του Ευρωπαϊκού Οργανισμού Χημικών Προϊόντων (1), και ιδίως το άρθρο 79,
   Εκτιμώντας τα ακόλουθα:

               (1)

               Το άρθρο 79 του κανονισμού (ΕΚ) αριθ. 1907/2006 προβλέπει ότι το Συμβούλιο διορίζει έναν εκπρόσωπο από κάθε κράτος μέλος ως μέλος του διοικητικού συμβουλίου του Ευρωπαϊκού Οργανισμού Χημικών Προϊόντων («το διοικητικό συμβούλιο»).

               (2)

               Τα μέλη του διοικητικού συμβουλίου διορίζονται με βάση τη σχετική τους πείρα και εμπειρογνωμοσύνη στον τομέα της χημικής ασφάλειας ή της νομοθετικής ρύθμισης των χημικών προϊόντων, και με βάση τη σχετική εμπειρογνωμοσύνη μεταξύ των μελών του συμβουλίου όσον αφορά γενικά, χρηματοοικονομικά και νομικά θέματα.

               (3)

               Η θητεία θα είναι τετραετής και μπορεί να ανανεωθεί άπαξ.

               (4)

               Με απόφαση της 7ης Ιουνίου 2007 (2) το Συμβούλιο διόρισε 27 μέλη στο διοικητικό συμβούλιο του Ευρωπαϊκού Οργανισμού Χημικών Προϊόντων.

               (5)

               Τα τρέχοντα μέλη του διοικητικού συμβουλίου που επιλέγονται από την Τσεχική Δημοκρατία, την Ιρλανδία, την Ισπανία, τη Γαλλία, την Ιταλία, το Λουξεμβούργο, την Ουγγαρία, τις Κάτω Χώρες, την Αυστρία, τη Σλοβενία, τη Φινλανδία και τη Σουηδία διορίστηκαν όλα για περιόδους που λήγουν την 31η Μαΐου 2017.

               (6)

               Όλα τα οικεία κράτη μέλη διαβίβασαν στο Συμβούλιο τους υποψήφιους που υποδεικνύουν για τον διορισμό αυτό,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Τα κατωτέρω πρόσωπα διορίζονται μέλη του διοικητικού συμβουλίου για δεύτερη θητεία από την 1η Ιουνίου 2017 έως την 31η Μαΐου 2021 (όνομα, ιθαγένεια, ημερομηνία γεννήσεως):

               —

               κα Sharon McGUINNESS, Ιρλανδή, 13 Ιουλίου 1965,

               —

               κ. Paul RASQUE, Λουξεμβούργιος, 8 Ιουλίου 1981,

               —

               κα Krisztina BIRÓ, Ουγγαρέζα, 5 Απριλίου 1971,

               —

               κ. Hans Albert MEIJER, Ολλανδός, 19 Σεπτεμβρίου 1964.

         Άρθρο 2
   Οι κατωτέρω διορίζονται μέλη του διοικητικού συμβουλίου για πρώτη θητεία από την 1η Ιουνίου 2017 έως την 31η Μαΐου 2021 (όνομα, ιθαγένεια, ημερομηνία γεννήσεως):

               —

               κα Taťjana KOLESNIKOVÁ, Τσέχα, 24 Νοεμβρίου 1969,

               —

               κ. Óscar Valentín GONZÁLEZ SÁNCHEZ, Ισπανός, 8 Μαρτίου 1972,

               —

               κα Marie-Laure METAYER, Γαλλίδα, 6 Απριλίου 1968,

               —

               κα Francesca GIANNOTTI, Ιταλίδα, 20 Δεκεμβρίου 1971,

               —

               κ. Paul KRAJNIK, Αυστριακός, 20 Ιανουαρίου 1964,

               —

               κ. Alojz GRABNER, Σλοβένος, 23 Ιουλίου 1965,

               —

               κα Hanna Maria KORHONEN, Φινλανδή, 8 Αυγούστου 1964,

               —

               κα Lisa Jenny Kristina ANFÄLT, Σουηδέζα, 29 Ιανουαρίου 1974.

         Άρθρο 3
   Η παρούσα απόφαση αρχίζει να ισχύει από την ημερομηνία της έκδοσής της.

      Βρυξέλλες, 11 Μαΐου 2017.

            Για το Συμβούλιο

            Ο Πρόεδρος

         R. GALDES

      (1)  Κανονισμός (ΕΚ) αριθ. 1907/2006 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2006, για την καταχώριση, την αξιολόγηση, την αδειοδότηση και τους περιορισμούς των χημικών προϊόντων (REACH) και για την ίδρυση του Ευρωπαϊκού Οργανισμού Χημικών Προϊόντων καθώς και για την τροποποίηση της οδηγίας 1999/45/ΕΚ και για την κατάργηση του κανονισμού (ΕΟΚ) αριθ. 793/93 του Συμβουλίου και του κανονισμού (ΕΚ) αριθ. 1488/94 της Επιτροπής καθώς και της οδηγίας 76/769/ΕΟΚ του Συμβουλίου και των οδηγιών της Επιτροπής 91/155/ΕΟΚ, 93/67/ΕΟΚ, 93/105/ΕΚ και 2000/21/ΕΚ (ΕΕ L 396 της 30.12.2006, σ. 1).

      (2)  Απόφαση του Συμβουλίου, της 7ης Ιουνίου 2007, για το διορισμό 27 μελών του διοικητικού συμβουλίου του Ευρωπαϊκού Οργανισμού Χημικών Προϊόντων (ΕΕ C 134 της 16.6.2007, σ. 6).